Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul: PaedDr. Ivana Pichaničová, PhD.
Pozícia: vedúca odboru, Odbor národných meraní
Organizácia: Národný ústav certifikovaných meraní vzdelávania, Pluhová 8, Bratislava 
Znalosť jazykov: anglický B2, poľský A1, ruský B1

2. Zahraničná pracovná cesta (ZPC):
Štát, mesto: Belfast, Severné Írsko, Veľká Británia
Vykonaná v dňoch: 10. – 12. 11. 2011
Názov prijímajúcej organizácie: (v prípade konferencie nevypĺňať)

Účel cesty: medzinárodná konferencia 12th Annual AEA-Europe Conference – Assessment and opportunity to learn
Spôsob financovania: z rozpočtu NÚCEM 

3. Rámcový program pobytu:
10. 11. 2011  	
•	transport Bratislava – Viedeň (služobné vozidlo), odchod z BA: 4:30, prechod hranice SK-AT: 4:40, odlet z Viedne: 6:55 (prestup v Londýn Heathrow), prílet do Belfastu 13:00, transport do hotela taxíkom, príchod do hotela 13:30
•	účasť na konferencii
15:00-16:15 	Prezentácia posterov
16:15-17:45	Blok prednášok

11. 11. 2011 	
•	účasť na konferencii
8:45-10:15	Blok prednášok
10.15-10:45	Prestávka
10:45-12:15	Blok prednášok 
12:15-13:15	Prestávka
13:15-14:45	Blok prednášok
14:45-15:15 	Prestávka
15:15-18:00	Blok prednášok

11. 2. 2011 	
•	účasť na konferencii
8:30-10:00 	Blok prednášok
10:00-10:25	Prestávka
10:25-13:30 	Blok prednášok
13:30-13:45	Ukončenie konferencie
•	transport z hotela taxíkom na letisko, odlet z Belfastu 15:35 (prestup  – Bratislava (plánovaný odlet 11:40, let bol zrušený), náhradný let Varšava – Praha, Praha – Bratislava, prílet do Bratislavy 18:05v Londýn Heathrow), prílet do Viedne 22:50, transport Viedeň – Bratislava (služobné vozidlo), prechod hraníc AT-SK: 24:00, príchod do BA 24:15

4. Stručný priebeh rokovaní:
AEA-Europe je medzinárodná organizácia, ktorá združuje inštitúcie, súkromné spoločnosti, vedecké a univerzitné pracoviská zaoberajúce sa hodnotením a testovaním v oblasti vzdelávania. Asociácia každoročne organizuje konferenciu, cieľom ktorej je poskytnúť priestor na výmenu skúseností, výsledkov meraní a vedeckej činnosti v oblasti hodnotenia vzdelávania. Na tomto fóre sa stretávajú najvýznamnejšie osobnosti na poli hodnotenia a testovania vo vzdelávaní z Európy ale aj Austrálie, USA a ďalších mimoeurópskych krajín. Jednotliví prednášajúci priniesli zaujímavé informácie ohľadom výsledkov národných testovaní v ich krajinách a problémov s nimi spojených a tiež informácie o procesoch prípravy štandardov nevyhnutných pre hodnotenie vo vzdelávaní. Obsahom prednášok boli aj rôznorodé reakcie jednotlivých krajín na výsledky PISA štúdie, zmeny v systéme hodnotenia a testovania vo vzdelávaní, problematické miesta v testovaní žiakov so zdravotným znevýhodnením. Prednesené boli aj výsledky rôznych zaujímavých vedeckých výskumov, ktoré sa realizujú v tejto problematike.

5. Odporúčané závery:
V mnohých prezentáciách odznelo, že základom kvalitného hodnotenia a testovania na poli vzdelávania sú kvalitne vypracované štandardy. Mnohé krajiny na základe výsledkov PISA 2009 pristúpili k zásadným zmenám vo vzdelávacích systémoch, najmä k zmenám v obsahu vzdelávania a revízii vzdelávacích štandardov. Vo vzdelávaní sú tendencie väčší dôraz klásť na rozvoj a teda aj testovanie kompetencií – thinking competencies (uvažovanie, porovnávanie, hľadanie riešení, zvažovanie možností a pod.) a komunikačných kompetencií (používanie jazyka, porozumenie súvislému a nesúvislému textu, používanie IKT a pod.). 

6. Prehľad prinesenej dokumentácie a miesto jej uloženia:
- Informačné brožúry: World-beating data-capture solutins for world-leading organisations (DRS),  informačné letáky EIS, RMEducation, University of Cambridge, DRS E-markers, časopis CADMO – uložené u mňa
- AEA-Europe, Assessment and opportunity to learn – kniha abstraktov ku konferencii – uložená u mňa

7. Osobitne vyhotovený očakávaný prínos ZPC:
O informáciách získaných počas konferencie bude informovaná riaditeľka NÚCEM a príslušní vedúci oddelení. Vzhľadom na finančné a personálne možnosti NÚCEM zakomponujeme námety na zefektívnenie činností v rámci organizácie. Zvážime možnosti spolupráce so zahraničnými partnermi a vyvinieme iniciatívu ohľadom možných pracovných stretnutí s predstaviteľmi niektorých medzinárodných inštitúcii v oblasti hodnotenia vo vzdelávaní.

8. Spôsob zverejnenia výsledkov ZPC, prenos získaných informácií
Informovanie interných zamestnancov NÚCEM na internej porade o obsahu konferencie a odporúčania pre jednotlivé oddelenia vyplývajúce zo záverov konferencie.

Svojím podpisom súhlasím so zverejnením správy na internete.

Správu vypracoval: PaedDr. Ivana Pichaničová, PhD.

Dátum:14. 11. 2011

Správu schválil: PhDr. Romana Kanovská